
  								 Αθήνα, 27/7/2026

ΓΙΑ ΤΗΝ ΕΠΙΚΕΙΜΕΝΗ ΛΗΞΗ ΤΗΣ ΘΗΤΕΙΑΣ ΤΗΣ ΔΕΠ

Παρά την έντονη αντίδραση σύσσωμης της εκπαιδευτικής κοινότητας, η κυβέρνηση επιμένει στην κατάργηση και των εναπομεινουσών σχολικών επιτροπών, όπως αυτές του δήμου Αθηναίων, στις 31/7/26.
Χωρίς να υπάρχει αντίστοιχη νομοθετική υποχρέωση, η δημοτική αρχή του δήμου Αθηναίων αποφάσισε να λήξη και τη θητεία της Δημοτικής Επιτροπής Παιδείας (ΔΕΠ) στις 31/7.
Μία ΔΕΠ που συγκροτήθηκε με καθυστέρηση, με αποτέλεσμα πολλές σημαντικές αποφάσεις που αφορούσαν στα σχολεία του Δήμου να ληφθούν αποκλειστικά από τον αντιδήμαρχο Παιδείας, ούτε καν από το δημοτικό συμβούλιο!
Η απουσία ΔΕΠ και η κατάργηση των Σχολικών Επιτροπών εμποδίζει την εκπαιδευτική κοινότητα (σωματεία εκπαιδευτικών, ενώσεις γονέων, μαθητές) να τοποθετείται με θέση και ψήφο για τα ζητήματα των σχολείων. Την εμποδίζει ακόμη και από τη στοιχειώδη ενημέρωσή της για αυτά!
Αυτή τη στιγμή εκκρεμούν πολλά και σοβαρά ζητήματα για τα οποία θα ληφθεί απόφαση ερήμην της σχολικής κοινότητας, όπως για παράδειγμα οι δεκάδες παραχωρήσεις σχολικών χώρων ή τα θέματα ελέγχου της στατικότητας σχολικών κτηρίων. Αν η πλειοψηφία του δημοτικού συμβουλίου πιστεύει ειλικρινά στην ανάγκη διαφάνειας και λογοδοσίας της διοίκησης, οφείλει να το κάνει πράξη!
Ζητάμε από το δημοτικό συμβούλιο του δήμου Αθηναίων να αποφασίσει άμεσα την παράταση της θητείας της υπάρχουσας ΔΕΠ μετά τις 31/7, έως την ανασυγκρότησή της.
Δηλώνουμε αντίθετοι και διαμαρτυρόμαστε για την κατάργηση των σχολικών επιτροπών, αναγνωρίζοντας την ζωτική σημασία που έχει ο θεσμός στην εύρυθμη λειτουργία των σχολείων ειδικά σε δήμους όπως αυτός της Αθήνας.

Για το Δ.Σ.
          Η Πρόεδρος						               Ο Γεν. Γραμματέας

